ניז'ניה אפשה

ניז'ניה אפשה (באוקראינית: Нижня Апша) הוא כפר במחוז זקרפטיה שבאוקראינה. בשנת 2001 התגוררו בכפר קצת מעל ל-7 אלף תושבים. ניז'ניה אפשה נחשב לכפר העשיר ביותר באוקראינה. שטחו הוא 30 קמ"ר, והאוכלוסייה מונה כ-7,000 איש. בכפר הזה כמעט ואין בתים חד-קומתיים. בבתים הקטנים ביותר בכפר יש לפחות 10–15 חדרים. שתי מונומנטים ארכיטקטוניים השתמרו בכפר - כנסיית עץ משנת 1604 וכנסיית אבן משנת 1776. היישוב ידוע מהמאה ה-14 כאשר היה חלק של הונגריה. בשנים 1920–1938 הוא היה חלק של צ'כוסלובקיה. לאחר מלחמת העולם השנייה הוא סופח לברית המועצות ולאחר פירוקה נעשה חלק של אוקראינה. הקהילה היהודית יהודים התחילו להתיישב בכפר באמצע המאה ה-18. בשנת 1768 התגוררו בכפר 18 יהודים. בשנת 1830 - 57 יהודים. בשנת 1880 התגוררו בניז'ניה אפשה 409 יהודים (כ-12% מכלל האוכלוסייה). במפקד האוכלוסין שערכו שלטונות הרפובליקה הצ'כוסלובקית בשנת 1921 התגוררו בכפר 867 יהודים. בתקופת הרפובליקה פעלו בכפר ארגונים ציונים, כמו כן היה סניף של אגודת ישראל. הקהילה היהודית ניז'ניה אפשה הושמדה בשואה. קישורים חיצוניים נתוני קהילה יהודית הערות שוליים